**STS-132** (ISS:n kokoonpanolento **ULF4**) oli Nasan 34. avaruussukkulalento Kansainväliselle avaruusasemalle (ISS) ja avaruussukkula Atlantiksen 32. lento.

Atlantis laukaistiin matkaan ensimmäisellä suunnitellulla laukaisuyrityksellä 14. toukokuuta 2010 Kennedyn avaruuskeskuksesta Floridasta. Atlantis laskeutui Kennedyn avaruuskeskukseen 26. toukokuuta 2010 kello 15.49 Suomen aikaa.

Atlantiksen pääasiallisena hyötykuormana oli venäläisen Energija-avaruusteknologiayrityksen rakentama ISS:n telakoitumis- ja varastomoduuli *Rassvet* (ven. aamurusko, englanniksi "Mini-Research Module 1", MRM 1). Lisäksi matkassa oli vuosina 2011-2012 Proton-kantoraketilla laukaistavan Nauka-tiedemoduulin ja eurooppalaisen robottikäsivarren osia moduulin ulkopuolella. MRM1:ssä on varastotilaa 5 kuutiometriä.

Sukkulan rahtiruuman keskellä oli "Integrated Cargo Carrier-Vertical Light Deployable" (ICC-VLD), mikä sisälsi kuusi vara-akkua, Ku -aaltoalueen antennin varren ja kanadalaisen Dextre-robottikäsivarren jatkeen varaosia, mitkä siirrettiin kolmella avaruuskävelyllä ISS:n ulkopuolelle.

STS-132 oli Atlantiksen viimeinen lento ellei sitä käytetä myöhemmin viimeisen sukkulalennon STS-134 *Endeavour*in pelastusaluksena. STS-132:n jälkeen on avaruussukkulaohjelmassa jäljellä enää kaksi lentoa, *Discoveryn* lento STS-133 syyskuussa 2010 ja *Endeavour*in lento STS-134 marraskuussa 2010 (alustavat ajankohdat).

Miehistö
--------

| **Asema** | **Astronautti** |
| --- | --- |
| Komentaja | Kenneth Ham2. avaruuslento |
| Pilotti | Dominic A. "Tony" Antonelli2. avaruuslento |
| Tehtäväspesialisti 1 | Garrett Reisman 2. avaruuslentoEV1 |
| Tehtäväspesialisti 2, lentoinsinööri | Michael Good2. avaruuslentoEV3 |
| Tehtäväspesialisti 3 | Stephen Bowen2. avaruuslentoEV2 |
| Tehtäväspesialisti 4 | Piers Sellers3. avaruuslento |
|

**Huomautus:** Michael Good korvasi lennolle valitun Karen Nybergin tämän terveysongelmien vuoksi.

Lennon tapahtumat
-----------------

### 14. toukokuuta (1. lentopäivä – laukaisu)

**Laukaisuvideo** (9 min 57 s)
Atlantiksen laukaisu 14.5.2010.
Avarussukkula *Atlantis* laukaistiin kello 18:20 UTC (21.20 Suomen aikaa). Laukaisu tapahtui suunnitellusti avaruussukkulan päämoottorin polton loppuessa (MECO) 8 minuutin 23 sekunnin kuluttua lähdöstä. Sukkulan moottoreiden lisäpolttoa ei tarvittu Atlantiksen asettautuessa suunnitellulle radalleen. NC-1 lähestymismoottorin 26 sekuntia kestänyt poltto sovitti sukkulan ja ISS-avaruusaseman radat toisiinsa muuttamalla sukkulan nopeutta n. 12 m/s.

Nasan laukaisun jälkeisessä lehdistökonferenssissa todettiin avaruusromun palasen saattavan aiheuttavan muutoksia sukkulan avaruusaseman lähestymisradassa. Myöhemmin päätettiin ettei avaruusromu aiheuta ratamuutoksia.

Yli 39 000 vierasta todisti Atlantiksen viimeistä lentoa Kennedyn avaruuskeskuksessa. Vieraiden joukossa olivat muun muassa talk show -juontaja David Letterman, astronautti Buzz Aldrin ja Nasan entinen pääjohtaja Mike Griffin. Venäläisiä vieraita ja viranomaisia oli myös heidän joukossaan, kuten Venäjän varapääministeri Sergei Ivanov ja Venäjän avaruusjärjestön pääjohtaja Anatoli Perminov.

Kiertoradalle päästyään avaruussukkulan miehistö avasi sukkulan rahtiruuman ovet, käynnisti jäähdyttimet ja asensi Ku -aaltoalueen antennin onnistuneesti toisin kuin edellisellä sukkulalennolla STS-131. He tarkastivat myös sukkulan robottikäsivarren (SRMS; ISS-avaruusaseman *Canadarm2*-robottikäsivarren lyhyempi versio nimeltä *Canadarm*) kunnon. Miehistö myös välitti maahan sukkulan kameroiden materiaalin ja miehistön videokuvaaman päämoottorin ulkopuolisen polttoainetankin kuvamateriaalin asiantuntijoiden jatkokäsittelyä varten. Alustavat tutkimukset osoittivat, että ulkopuolinen polttoainetankki ET 136 oli toiminut hyvin nousussa ja vain vähän irronneita eristysvaahtokohtia oli näkyvissä.

### 15. toukokuuta (2. lentopäivä – lämpöeristyksen kuntotarkastus)

* Atlantiksen rungon lämpöeristyksen kunnon tutkimus kuvaamalla sukkulan robottikäsivarren avulla (OBSS)
* Avaruuspukujen kunnon testaus
* Kameroiden asennus
* Avaruusasemaan telakoitumiseen liittyviä telakoitumisjärjestelmän tarkastuksia

Tilastoja
---------

Yksi STS-132:n kolmesta päämoottorista
Rassvetia (MRM-1) valmistetaan kuljetuskuntoon
* 163. Yhdysvaltain miehitetty avaruuslento
* 132. sukkulalento STS-1:n jälkeen
* 32. Atlantiksen lento
* 107. avaruussukkula Challengerin onnettomuuden jälkeinen lento
* 19. avaruussukkula Columbian onnettomuuden jälkeinen lento
* 34. avaruussukkulalento Kansainväliselle avaruusasemalle
* 11. Atlantiksen lento Kansainväliselle avaruusasemalle
* 3. sukkulalento vuonna 2010

Lähteet
-------

1. 1 2  NASA: NASA's Shuttle and Rocket Missions  February 16, 2010. NASA. Viitattu February 18, 2010.
2. ↑  NASA: STS-132 Mission Information  March 4, 2010. NASA. Viitattu March 6, 2010.
3. ↑  NASA: Consolidated Launch Manifest  September 24, 2009. NASA. Viitattu October 16, 2009.
4. ↑  Sukkula Atlantis ampaisi viimeiselle matkalleen Ilkka.fi 14.5.2010.
5. ↑  Avaruussukkula Atlantis palasi viimeiseltä matkaltaan Yle.fi Uutiset 26.5.2010.
6. ↑  NASA: Remaining Space Shuttle Missions  September 2009. NASA. Viitattu October 16, 2009.
7. ↑  NASA: NASA Assigns Crew for STS-132 Space Shuttle Mission NASA. Viitattu May 15, 2009.
8. ↑  NASA: NASA Assigns Crew for STS-134 Shuttle Mission, Change to STS-132 NASA. Viitattu 12 August 2009.
9. ↑  Mission Status Center *STS-132*. Spaceflight Now.
10. ↑  Chris Bergin: STS-132 LIVE: Atlantis launches on opening attempt  May 14, 2010. NASAspaceflight.com. Viitattu May 14, 2010.
11. ↑  Tariq Malik: Space Junk May Make Shuttle Atlantis' Arrival at Station Trickier  May 14, 2010. SPACE.com. Viitattu May 15, 2010.
12. ↑
13. ↑  Clara Moskowitz: Shuttle Atlantis Soars Into Space on Final Mission  May 14, 2010. SPACE.com. Viitattu May 15, 2010.
14. ↑  tlantis space shuttle takes off from Cape Canaveral  May 14, 2010. ITAR-TASS.  Arkistoitu May 16, 2010. Viitattu May 15, 2010.
15. ↑  Chris Gebhardt: After a Storied 25-years, Atlantis Celebrates One Final Time in Orbit  May 15, 2010. NASAspaceflight.com. Viitattu May 15, 2010.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **STS-132**.
* Nasan STS-132:n kotisivu
* Nasan avaruussukkulasivu
* STS-132:n lehdistöpaketti (9,8 Mt pdf) (englanniksi)
* CBS News Coverage of STS-132: Status Report (englanniksi)
* STS-132: NASA refines processing targets for Atlantis' Final Flight
* Spherical panorama of Atlantis in the VAB HB1 from level 5 prior to rollout
* Spherical panorama of Atlantis in the VAB HB1 from level 16 prior to rollout
* NASA valmistautuu sukkulan laukaisuun MuroBBS

|  |  |  |  |
| --- | --- | --- | --- |
|  | Edeltäjä:**STS-131** | **Nasan avaruussukkulalennot** | Seuraaja:**STS-133** |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:STS-132